ফজল ভাই, আমাদের প্রিয় ফজল শাহাবুদ্দীন, হৃদপিন্ডটাকে এফোড় ওফোড় করে দিয়ে যিনি পাড়ি জমিয়েছেন অন্য কোথাও, তিনি কি আর ফিরে আসবেন কখনো- কোনো দিন? আবার কি আমরা মিলিত হবো হারুন ডাইরিতে, বৈচিত্র অফিস কিংবা নয়াদিগন্তের নিচের টি-স্টলে, বুড়িগঙ্গার ধারে ব্রিজের উপরে, মাওয়া সড়কে কিংবা শেরাটনের কফিশপে? হয়তো না। এই ‘না’ টাকে যত নিশ্চিতভাবে উচ্চারণ করছি ততটাই গভীর কষ্টে ভরে যাচ্ছে বুকটা। আমাদের সকলকেই একদিন চলে যেতে হবে, পৃথিবী ছেড়ে এই চলে যাবার মতো ধ্রুব সত্য আর কিছু নেই।